Ақтөбе қаласы, Үш тілде оқытатын №21 орта мектеп-гимназиясы

 Сарсенбаева Саулет Жамаладиновна

  **МЕКТЕПТЕ "LESSON STUDY" ҚОЛДАНУ ТӘЖІРИБЕСІНЕН**

Қазіргі заманғы мектеп серпінді жаңарту сатысында тұр, оқытудың мазмұны, ұйымдық нысандары, сондай-ақ инновациялық технологиялары үнемі жетілдірілуде. Жыл сайын, күн сайын бізді қоршаған әлем туралы ақпарат көлемі өсуде. Біздің оқушылар үшін оны дұрыс қабылдау және қайта өңдеу, өз түсінігін тіліне аудару өте өзекті болып табылады.Кәсіби шеберліктің өсуінің міндетті шарты - бұл түсіну, талдау және біз не істеп жатқанымызды ойлау, ал мұндай мақсаттар үшін әріптестермен сабақты сындарлы талқылау өте пайдалы болуы мүмкін екенін есте сақтау қажет. Бүгінгі күні осының жарқын мысалы "Lesson study" немесе "сабақ - зерттеу" болып табылады. Шағын топта жұмыс істей отырып, мұғалімдер бір-бірімен ынтымақтасады, оқыту мақсатын бірлесіп талқылайды, іс жүзінде сабақты практикада қалай жұмыс істейтінін бақылау, одан кейін басқа мұғалімдердің осы пайданы алуы үшін нәтижелерді қайта қарап, баяндау үшін жоспарлайды. Бұл тәсіл алғаш рет Жапонияда 19 ғасырдың 70-ші жылдарында пайда болды. Сингапур, Гонконг, Швеция, Канада, АҚШ, Ұлыбритания және басқа елдерде табысты қолданылады. Қазір "Lesson Study" әдісі Қазақстанның білім беру жүйесіне біртіндеп енгізілуде. Lesson Study-бұл мұғалім тәжірибесі саласындағы білімді жетілдіруге бағытталған сабақтардағы іс-әрекеттегі зерттеудің ерекше нысаны болып табылатын педагогикалық тәсіл. Бұл үш сабақтан кем емес, бірлесіп жоспарланған, оқытылатын, қадағаланатын және мұғалімдер тобымен талданатын цикл. LS пайдалана отырып, мұғалімдер демократиялық негізде зерттеу және сабақты зерделеп, оқыту сапасына әсер ете алады. LS жақындағанда оқушылар мен мұғалімдердің қателіктерін көруге, оларды қалай болдырмау және оқыту мен оқытудың сапасын арттыру керектігін түсінуге болады. Lesson Study-ға жоспарлау, оқыту, бақылау, оқыту мен оқытуды талдау, өз қорытындыларын құжаттай отырып, бірлесіп жүзеге асыратын мұғалімдер тобы қатысады. Lesson Study циклін өткізу кезінде мұғалімдер жаңашылдықтар енгізе алады немесе педагогикалық тәсілдерді жетілдіре алады, олар содан кейін әріптестеріне ашық Lesson Study өткізу немесе олардың жұмысын сипаттай отырып құжатты жариялау арқылы тәжірибелерімен бөліседі.

 Әріптестермен өз мектебімде жүргізіп жатқан Lesson Study тәжірибесімен бөліскім келеді. Мен тарих пәні мұғалімімін, педагог-зерттеуші санатындағы педагогпын. Педагог үнемі ізденіс үстінде жүретін маман және динамика мен өзгерістерге толы бүгінгі күні әр педагогтың негізгі мақсаты – өз кәсіби деңгейін үнемі дамытып отыру. Ал өз кәсіби дамуын үнемі дамытудың бірнеше түрлері бар, мен әріптестеріммен бірлесіп жүргізіп жүрген, педагог үшін де, оқушы үшін де тиімді жақтарын көрсетіп жатқан Lesson Study туралы айтқым келеді.

 Сабақты зерттеу тобын құру үшін мен сабақты зерттеуге қызығушылығы бар әріптестермен кездесіп, сұхбат өткіздім. Сұхбаттасқан әріптестерім- жаратылыстану пәні мұғалімі-Әбдіғалиева Құралай мен математика пәні мұғалімі - Яхия Досбол. Бұл әріптестерім жаңашылдыққа құмар, үнемі ізденісте жүретін өз ісінің маман педагогтары. Сұхбат барысында әріптестеріммен Lesson Study тобын құруға келістік, келесі мәселе өзімізді толғандырып жүрген өзекті мәселені анықтау қажет болды. Қазіргі жаңартылған білім беру мазмұнында оқытуды жақсартудың бір тиімді тәсілі саралау тәсілі екені белгілі, біз мұғалімдер осы саралау тәсілдерінің түрлерін әр пән бойынша сабақта қолданып, тиімділігін анықтасақ деген шешімге келдік және «5-сынып оқушыларының білім сапасын арттыруға сабақтағы саралау тапсырмаларының ықпалы қаншалықты?» деген зерттеу сұрағын алдық. Lesson Study тобына математика, Қазақстан тарихы, жаратылыстану пәндері біріктік. Алғашқы кездесу өткізіп, әріптестер терең сұхбаттастық, әр сабақ жоспарын бірлесіп құрдық, жоспарлар бойынша бір-бірімізге ұсыныстар айтып, сабақта қолданатын әдіс-тәсілдерді өзгертіп, ұсыныс жасап бірлесе қызу жұмыс жасадық. Сабақ өткізу пән мұғалімдеріне бұрынғы кездегідей қорқыныш, қобалжу туғаызған жоқ, себебі өткізейін деп жатқан сабақ әріптестермен бірлесіп, талқыланып,ынтымақтасып жасалғасын, пән мұғалімінде үлкен сенімділік пайда болды. Алғашқы кездесулер барысында А,В,С деңгейлі оқушыларды да белгілеп, әр пән бойынша осы оқушылардың өсу динамикасын, өзгерістерін тұрақты бақылап отыру келісілді. Айта кетерлігі, Lesson Study тобына біірккен мұғалімдердің еңбек өтілі әр түрлі, еңбек өтілдері 3 жыл, 20 жылдан асады, бұл жағдай әріптестер арасында педагогтардың бір-бірін қолдауын арттырды, жас маманға үлкен қолдау көрсетілді, жас маманның бойында педагог мамандығына деген сенімді арттырды. Әріптестер болып әр сабақты жариялылық түрде өткізу келісілді, яғни, мұғалімдер бөлмесіне өткізілейін деп жатқан сабақты көруге шақырған хабарландыру ілінді. Алғашқы сабақ Қазақстан тарихынан өтті, оқушылар сабақта сыни ойлау қабілеттерін көрсетіп, жұптық, жеке жұмыстармен қалай жұмыс жасай алатындығын көрсетті. Сабақтың алдындағы кездесуде сабақты зерттеуші мұғалімдердің сабақ үстінде атқаратын қызметтері бөлініп берілді, сабақты бақылау парақтары таратылды. Математика пәнінен жас маман Яхия Досболдың сабағы өте жақсы өтті, сабақтың өн бойында балалардың сабаққа қызығушылығы басылмады, «Үздік жетілікке» кіруге ұмтылысы, қалыпастырушы бағалау тапсырмалары, бір-бірін қолдау саралау тәсілі жақсы нәтиже берді. Жаратылыстану пәнінен Әбдіғалиева Құралай өткізген сабақ та оқушылардың зерттеуге, тәжірибе жасауға қызығушылықтары жоғары екендігі көрінді. Сабақ соңында оқушылардан алынған жеке сұхбатта тәжірибе жасау, зерттеу жүргізу қатты ұнады деген жауап жиі айтылды. Әр сабақ соңында өткізілген сабақ талданып, ұсыныстар айтылып, бақылаудағы оқушылар талданып отырылды. Қысқаша айтарым, Зерттеу сабақтары мұғалімге де оқушыларға пайдасы болды деп есептеймін, себебі: әр түрлі пән мұғалімдері бірлесіп, бір-бірінің сабақтарын талдап, ақыладасып, кеңесіп, бір-біріне ұсыныс айтып, ынтымақтасып жұмыс жасады. Бірігіп ақылдасу, кеңесу барысында өзара түсініспеушілік, кикілжің болмады, керісінше пән мұғалімдерінің бір-бірін қолдауы арта түсті, мұғалімдер арасында өзгеше жылы әріптестік, сенімділік қарым-қатынас орнады. Сабақты зерттеуге біріккен пән мұғалімдерінде бір-бірін қолдап, көмектесу, жәрдемдесу, әріптестік кеңесін беру байланыстары арта түскені байқалды. Байқағаным: әріптестер сабақтарын талдағанда айтылған ұсыныстарды ренішсіз қабылдап, ойын бөлісіп, жақсы жағымды ахуал орнағаны көрініп тұрды.

 Сынып оқушылары да пән мұғалімдерінің бірлесіп, сабақтарға қатысып жүргендеріне алғашқыда таңданып қарайтын еді, қазір қалыпты жағдайда қабылдайды. Әр сабақ соңындағы талдауларда оқушылардың сыни тұрғыда дамуын жетілдіру, ойлау деңгейін жоғары деңгейге жеткізу мақсаттары баса айтылып отырды. Бақылауға алынған А В С деңгейлі оқушылар үнемі назарда және бұл оқушылардың басқа пәндерден де сабаққа қатысымы пән мұғалімдерінен сұралып отырады. Өзгерістері бар ма, позитивті,негативті өзгерістер басым ба деген сауалдар жиі талқыланып отырады, бір қуантарлығы бұл оқушылардың даму бағытында ілгерілеудің жоғары екендігі қуантады. Сабақ соңында алынған кері байланыстарда осы оқушылардың пікірлеріне ерекше назар аударып отырамыз. Жақында сынып оқушыларынан алынған сауалнама нәтижесі көңіл қуантады, көбі «соңғы кезде сабақ үлгерімің жасқарды ма?» деген сұраққа «иә» деп жауап берген, ал «жаңаша білім беру ұнай ма» деген сауалға да «иә» деп жауап берген оқушылардың басым болуы сабақ барысында жүргізіліп жатқан тиімді оқыту әдістерінің ұнағандығын көрсетеді. Әріптестердің, оқушылар бойындағы өзгерістерді саралай келе сабақты зерттеу сабақтарының тиімділігіне тағы бір көз жеткізіп, әрі қарай да тұрақты түрде ,енді басқа пәндермен бірлесіп жүргізе беруді мақсат еттік пән мұғалімдері.